O apariţie neaşteptată pe străzile din Timişoara. Un cangur s-a luat la întrecere cu şoferii din trafic. Imaginile cu animalul au fost surprinse de un telespectator Digi24.

Cangurul Jack a scăpat de fapt de la un circ care a venit la marginea oraşului, s-a bucurat de libertate şi de plimbare aproximativ o oră şi a fost capturat de reprezentanţii circului înainte să păţească ceva.